UNMIK-u u kërkon negociatorëve të Prishtinës të tregojnë unitet
Zëvendës shefi i Misionit të OKB-së kërkoi nga ekipi  i negociuesve për statusin e Kosovës që të jenë të përgatitur për propozimin e&nb
Misioni i Kombeve të Bashkuara ka kërkuar nga ekipi i negociuesve të Prishtinës për statusin e Kosovës, që të ruajnë unitetin dhe të jenë të përgatitur për propozimin e statusit që do të hidhet nga kryenegociatori ndërkombëtarë Martti Ahtisaari, pas zgjedhjeve parlamentare serbe të 21 janarit. Negociuesit e Prishtinës, nuk kanë dashur të paragjykojnë përmbajtjen e propozimit, por thanë se do të punojnë për ruajtjen e unitetit të veprimit në këtë periudhë. Opozita ka kërkuar, ndërkaq, qartësimin e rolit të ekipit të negociuesve ndaj atij të qeverisë. Zëvendës shefi i Misionit të Kombeve të Bashkuara Steven Shook, kërkoi sot nga ekipi i negociuesve të Prishtinës për statusin e Kosovës që të jenë të përgatitur për pakon e statusit që do të propozohet nga krye negociatori ndërkombëtarë Martti Ahtisaari. Zyra e këtij të fundit ka paralajmëruar se propozimi do të hidhet menjëherë pas zgjedhjeve parlamentar serbe që do të mbahen më 21 janar. Zoti Shook, tha sot pas një takimi me kryetarin e Partisë Demokratike të Kosovës Hashim Thaçi se roli i ekipit të negociuesve është thelbësor në këtë periudhë... Anëtarët e ekipit të negociuesve thanë ndërkaq se janë të përkushtuar për ruajtjen e unitetit politikë. Presidenti I Kosovës, Fatmir Sejdiu tha se ekipi është I gatshëm për bashkëpunim të plotë me të dërguarin ndërkombëtarë për statusin e Kosovës por hodhi poshtë çdo mundësi për vazhdim të bisedimeve me Beogradin. Veton Surroi, kryetar i partisë reformiste Ora, tha se nuk duhet paragjykuar propozimi që do të hidhet nga krye negociatori Ahtisaari... Ndërkaq kryetari I Partisë Demokratike, Hashim Thaçi tha se opozita do të marrë mbi vete përgjegjësitë që I takojnë në ruajtjen e unitetit të veprimit. Anëtarët e ekipit të negociuesve thanë se po punohet për hartimin e Kushtetutës së re të Kosovës, të simboleve gjithëpërfshirëse si dhe për hartimin e ligjit për zgjedhjet, të cilat duhet të mbahen në vjeshtën e këtij viti. //kk//